da en da nl ca da da it es da da da da da da da da da da da da en en en en en nb it da de da da da de da da da da da da da da da da da da da nl da en da da es nl da
Corona får LEGOLAND til at tænke nyt – inviterer til ’Jul på Hotel LEGOLAND’ | LEGOLAND Billund
10.11.2020 10:10:07 CET | LEGOLAND Billund
Normalt er der fuld tryk på Hotel LEGOLAND i disse dage med store konferencer og julefrokoster for store og små virksomheder, men på grund af de mange coronarestriktioner er det meste dog aflyst, og det får LEGOLAND til at lave et helt nyt julekoncept for børnefamilier på Hotel LEGOLAND.
Det normalt ikke børn, man møder flest af på Hotel LEGOLAND, når LEGOLAND er lukket for sæsonen, men sådan bliver det ikke i år. LEGOLAND satser nemlig på et helt nyt julekoncept for børnefamilier på Hotel LEGOLAND fra den 20. november og fire weekender frem.
- Det har på alle måder været et anderledes år i LEGOLAND, og det giver netop mulighed for at gøre tingene på en anden måde, end vi plejer. Nu prøver vi at lave et helt nyt julekoncept for børnefamilierne på Hotel LEGOLAND med spændende juleaktiviteter på hotellet, og der vil også være mulighed for at få en tur i Juletoget og andre udvalgte aktiviteter i LEGOLAND, siger Christian Woller, direktør i LEGOLAND.
På Hotel LEGOLAND vil man for eksempel kunne lave sit eget LEGO julepynt, der vil være bolcheværksted og biograf, og så kan man også møde julemanden. Det er også muligt at tjekke ind på værelset allerede fra kl. 11.00, så der er god tid til at prøve de mange aktiviteter.
- Det kommer til at emme af julestemning på Hotel LEGOLAND, og børnene kan også komme ind i julemandens værksted og få en lille julegave, inden de tager hjem igen. Det bliver naturligvis med god afstand. Det har vi øvet os på igennem hele sæsonen i LEGOLAND, så vi er efterhånden i træning med at give fantastiske oplevelser til vores gæster på afstand, siger Christian Woller.
Fuld fokus på sikkerhed og mange coronatiltag
Som altid er der fuld fokus på sikkerheden for gæsterne, når de besøger LEGOLAND. Der er masser af spritdispensere, der er skruet op for rengøringen, og så er der god plads og mulighed for at holde afstand til de øvrige familier.
- Det er altafgørende i disse tider, at det er trygt og sikkert at besøge os, og vi har skruet helt op for sikkerheden, så det først og fremmest er muligt at holde god afstand til de øvrige familier, og så overholder vi naturligvis alle krav fra myndighederne, siger Christian Woller.
Der vil for eksempel kun være plads til to familier i hvert rum, når der skal laves bolsjer, ligesom alt bliver afsprittet, inden der kommer nye gæster til.
Det nye juleophold på Hotel LEGOLAND kan bookes fra i dag på www.legoland.dk
For yderligere oplysninger kontakt pressechef, Kasper Tangsig på 20 30 81 84 eller Presse@LEGOLAND.dk
Information om LEGOLAND Billund
Følg pressemeddelelser fra LEGOLAND Billund
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra LEGOLAND Billund
LEGOLAND slog dørene op til Halloween i LEGOLAND® med nyt monstertema og en helt ny aktivitet med levende monstre1.10.2022 16:05:56 CEST | Pressemeddelelse
Fra i dag bliver LEGOLAND® som noget helt nyt invaderet af monstre til årets halloween, som kan opleves frem til den 30. oktober. Det helt nye monstertema byder blandt andet på nye, uhyggelige aktiviteter og en ny 4D-film i LEGO® Studios.
Halloween i LEGOLAND® får nyt monstertema og en helt ny aktivitet med levende monstre21.9.2022 08:00:55 CEST | Pressemeddelelse
LEGOLAND® bliver som noget helt nyt invaderet af monstre til årets halloween fra den 1.-30. oktober, hvor det helt nye monstertema byder på nye, uhyggelige aktiviteter.
Kari Brandsgård bliver ny Hotel Director i LEGOLAND – Vi skal fastholde fokus på barndomsminder og bæredygtighed14.9.2022 14:32:12 CEST | Pressemeddelelse
Den 1. oktober tiltræder Kari Brandsgård som Hotel Director for de tre overnatningssteder i LEGOLAND. Kari Brandsgård har haft en række spændende jobs indenfor hotel og konferencebranchen, og kommer senest fra et job som direktør hos Jørgensens Hotel i Horsens.
LEGOLAND® åbner saloondørene til Westernaften i LEGOREDO® Town6.7.2022 08:24:54 CEST | Pressemeddelelse
Alle torsdage i perioden 7. juli til 4. august fra klokken 18.30 – 22.00 byder LEGOLAND® igen velkommen til Westernaften i LEGOREDO® Town. Traditionen tro vil der være livemusik fra RattleSnakes, mens Restaurant Saloon serverer saftige spareribs – og som noget nyt i år tilbyder Restaurant Grillhouse lækre tapasanretninger.
LEGOLAND® besøger Storebæltsbroen og Vejle i weekenden med et 28 meter langt cykelfelt bygget i LEGO® klodser30.6.2022 10:46:16 CEST | Pressemeddelelse
Lørdag d. 2. juli og søndag d. 3. juli drager LEGOLAND® ud i landet med et 28 meter langt cykelfelt bygget i LEGO® klodser af parkens gæster. Turen går til henholdsvis Storebæltsbroen og Mariaparken i Vejle, hvor børn og voksne kan være med til at bygge videre på LEGO cykelfeltet, imens det rigtige cykelløb løber af stablen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022